Legal Document

Category: 1636

Text:
23.ΑΠΟΦΑΣΙΣ ΥΠΟΥΡΓΟΥ ΕΘΝ. ΑΜΥΝΗΣ Αριθ. 20714 της 6/20 Αυγ. 1957 (ΦΕΚ Α΄ 229)  (Διόρθ. ημαρτ. εν ΦΕΚ Β΄ 247/10.9.1957)  Περί πειθαρχικού ελέγχου εν γένει των μαθητών των Σχολών Αεροπορίας. Έχοντες υπ’ όψει: α)Το άρθρ. 25 του Ν.Δ. 2387/53 «περί Υπουργείου Εθνικής Αμύνης και των οργάνων της ανωτάτης διοικήσεως και ελέγχου των ενόπλων δυνάμεων». β)Την υπ’ αριθ. Ε.Π. 31114/1957 απόφασιν του Υπουργού Εθνικής Αμύνης «περί αναθέσεως αρμοδιοτήτων εις Υφυπουργόν Εθνικής Αμύνης». γ)Την υπ’ αριθ. 36/30.3.1957 απόφασιν του Ανωτάτου Συμβουλίου Αεροπορίας. δ)Πρότασιν του Αρχηγού Γενικού Επιτελείου Αεροπορίας, αποφασίζομεν: Καθορίζομεν τα του πειθαρχικού ελέγχου εν γένει των μαθητών των Σχολών Βασ. Αεροπορίας, ως εν τοις επομένοις άρθροις: Ποιναί μαθητών Άρθρ.1.-1.Αι εις τους μαθητάς των παραγωγικών εν γένει Σχολών και Κέντρων Εκπαιδεύσεως της Β. Αεροπορίας επιβαλλόμεναι ποιναί είναι αι ακόλουθοι, επιβάλλονται δε δια τα έναντι εκάστης παραπτώματα: α)Νουθεσίας: Δια το πρώτον ή και δεύτερον παράπτωμα εντός της αυτής εκπαιδευτικής περιόδου, συνεπαγόμενον ποινήν προσθέτων ασκήσεων ή επίπληξιν ή κράτησιν. Δευτέρα νουθεσία νοείται δια μαθητάς με αρίστην επίδοσιν εις τα μαθήματα.   Σελ. 274 β)Πρόσθετοι ασκήσεις: Δια παραπτώματα μαρτυρούντα βραδύτητα ή νωχέλειαν. Δι’ αταξίαν κατά την διάρκειαν της διδασκαλίας ή μελέτης μη θίγουσαν το γόητρον του εκπαιδευτού ή επιτηρητού. γ)Επίπληξις: Δι’ αντικανονικήν συμπεριφοράν προς συμμαθητάς ή μαθητάς κατωτέρων τάξεων ή προς πολίτας, εφ’ όσον το παράπτωμα δεν λαμβάνει μεγάλην έκτασιν ώστε να εμπίπτη εις τα κατωτέρω προβλεπόμενα. δ)Περιορισμός: Δι’ αμέλειαν ή ελαφρά πταίσματα εις την υπηρεσίαν ή την πειθαρχίαν. ε)Κράτησις: Δι’ απωλείας και φθοράς ατομικών και δημοσίων ειδών. Δι’ εξ αμελείας ή επιπολαιότητος, μη συμμόρφωσιν προς τας μονίμους διαταγάς τας αφορώσας την εσωτερικήν υπηρεσίαν της Σχολής, εφ’ όσον το παράπτωμα δεν εμπίπτει εις τα υπό των κατωτέρω εδαφίων οριζόμενα. ς)Στέρησις εξόδου: Δι’ αδικαιολόγητον καθυστέρησιν επανόδου εξ αδείας ή εξόδου εν τη πόλει. Ως ανώτατα όρια καθυστερήσεως θεωρούνται 24 ώραι δια την άδειαν και 5 ώραι δια την έξοδον. Εάν η καθυστέρησις επανόδου υπερβαίνει τα ανωτέρω όρια επιβάλλεται η ποινή φυλακίσεως. Δια παραπτώματα παραστάσεως κατά την έξοδον ή άδειαν, εφ’ όσον δεν λαμβάνουσι μεγάλην έκτασιν ώστε να εμπίπτωσι εις το κατωτέρω εδάφιον. ζ)Φυλάκισις: Δια παραπτώματα θίγοντα την στρατιωτικήν τιμήν και αξιοπρέπειαν ή μαρτυρούντα έλλειψιν στρατιωτικής αντιλήψεως. 2.Δια ποινικάς παραβάσεις των μαθητών εφαρμόζονται αι διατάξεις του Σ.Π.Κ. ως και δια τους λοιπούς εν ενεργεία στρατιωτικούς. Εις τας περιπτώσεις ταύτας η προανάκρισις δέον να περατούται και υποβάληται εις το Υπουργείον Εθνικής Αμύνης εντός 10 ημερών αφ’ ης η Διοίκησις της Σχολής, λαβούσα γνώσιν του παραπτώματος, διέταξε ταύτην. Η εν συνεχεία τελική απόφασις του Υπουργείου Εθνικής Αμύνης δέον να κοινοποιήται τη Σχολή εντός 10 ημερών από της υποβολής αυτώ του σχετικού φακέλλου.        Σχολές Αεροπορίας 38.Γ.α.23   301 Δικαιοδοσία επιβολής ποινών επί μαθητών Άρθρ.2.-1.Δικαίωμα επιβολής ποινών επί των μαθητών έχουσι οι κάτωθι με την έναντι εκάστου δικαιοδοσίαν. α)Ο Υπουργός Εθνικής Αμύνης και ο Υφυπουργός μέχρι 60 ημερών περιορισμόν, κράτησιν, φυλάκισιν. β)Ο Αρχηγός ΓΕΑ μέχρι 50 ημερών περιορισμόν, κράτησιν, φυλάκισιν. γ)Ο Αρχηγός Αρχηγείου Εκπαιδεύσεως μέχρι 40 ημερών περιορισμόν, κράτησιν, φυλάκισιν. δ)Οι Δ/ταί Πτερύγων εις τους υπ’ αυτούς μαθητάς μέχρι 30 ημερών περιορισμόν, κράτησιν, φυλάκισιν και μέχρι 4 στερήσεις εξόδου. ε)Οι Υποδιοικηταί Πτερύγων εις τους υπ’ αυτούς μαθητάς μέχρι 20 ημερών περιορισμόν, κράτησιν, φυλάκισιν και μέχρι 3 στερήσεις εξόδου. ς)Οι Δ/ταί Σμηναρχιών Εκπαιδεύσεως μέχρι 15 ημερών περιορισμόν, κράτησιν ή φυλάκισιν. ζ)Οι Δ/ταί των Μοιρών Εκπαιδεύσεως επίπληξιν ή μέχρι 10 ημερών περιορισμόν, κράτησιν ή 4 ημ. φυλάκισιν και μέχρι 2 στερήσεις εξόδου. η)Οι Δ/ταί Σμηνών Εκπαιδεύσεως επίπληξιν ή μέχρι 5 ημερών περιορισμόν, κράτησιν και μέχρι 3 περιόδους προσθέτων ασκήσεων. θ)Οι αξιωματικοί επιτηρηταί επίπληξιν ή μέχρι 4 ημερών περιορισμόν ή κράτησιν και μέχρι 2 περιόδους προσθέτων ασκήσεων. ι)Οι Επισμηνίαι Αρχηγοί των Σχολών μέχρι μίαν περίοδον προσθέτων ασκήσεων. 2.Ουδείς άλλος έχει δικαίωμα επιβολής ποινής επί μαθητών, γνωστοποιεί όμως εις την πτέρυγα τυχόν παράπτωμα τούτων. 3.Οι Δ/ται Μοιρών πτητικής Εκπαιδεύσεως και Εκπαιδεύσεως εδάφους ως και οι επόπται Εκπαιδεύσεως μαθητών εξομοιούνται, ως προς την δικαιοδοσίαν επιβολής ποινών με τους Δ/τάς Μοιρών. Έκτισις ποινών Άρθρ.3.-1.Πρόσθετοι ασκήσεις: Κατά τας ώρας αναπαύσεως, οι τιμωρημένοι δια προσθέτων ασκήσεων εκτελούσι ασκήσεις μετά πλήρους εξαρτήσεως στρατιώτου τη μερίμνη και επιβλέψει του Σμηνίου υπηρεσίας. Εκάστη περίοδος έχει διάρκειαν 15 πρώτων λεπτών. 2.Περιορισμός: Οι δια περιορισμού τιμωρημένοι παρακολουθούν απάσας τας κινήσεις του προγράμματος, κατά δε τας ώρας των ημερησίων αναπαύσεων παραμένουν εν τω θαλάμω.    3.Κράτησις: Οι δια κρατήσεως τιμωρημένοι παρακολουθούσι απάσας τας κινήσεις του προγράμματος πλην της βραδυνής ή μεσημβρινής (κατά το θέρος) κατακλίσεως, οπότε ούτοι κοιμούνται εις το πειθαρχείον της Σχολής. 4.Στέρησις εξόδου: Οι δια στερήσεως εξόδου τιμωρημένοι παραμένουσι εις την Σχολήν κατά τας ώρας εξόδου των λοιπών μαθητών. 5.Φυλάκισις: Οι δια φυλακίσεως τιμωρημένοι κατά τας ώρας κατακλίσεως και αναπαύσεως ευρίσκονται εις το πειθαρχείον της Σχολής. Ούτοι δεν εξέρχονται εις έξοδον ή άδειαν προ της λήξεως της ποινής των. Οδηγίαι επί της επιβολής και εκτίσεως ποινών Άρθρ.4.-1.Δι’ έκαστον παράπτωμα έν είδος ποινής επιβάλλεται. 2.Δι’ υποτροπήν, πρόθεσιν, άστοχον και απρεπή δικαιολογίαν επιβάλλεται το ανώτατον όριον του προβλεπομένου είδους ποινής. Εάν τούτο εξηντλήθη, λόγω της εκτάσεως του παραπτώματος, επιβάλλεται η αμέσως βαρυτέρα ποινή. 3.Μαθητής νομίζων ότι ετιμωρήθη αδίκως ή τω επεβλήθη ποινή βαρυτέρα της δια το παράπτωμα προβλεπομένης, παρουσιάζεται ιεραρχικώς εις τον επιβαλόντα την ποινήν δι’ υποβολήν παραπόνων. Εν τη περιπτώσει ταύτη τηρούνται οι διατάξεις της προηγουμένης παραγράφου. 4.Ουδέποτε εκτίονται περισσότεραι των 2 κατά σειράν στερήσεις εξόδου. Εξαίρεσις γίνεται δια τον εκτίοντα ποινήν φυλακίσεως ή ευρισκόμενον υπό προφυλάκισιν, όστις δεν εξέρχεται οπωσδήποτε της Σχολής. 5.Η ποινή κρατήσεως διακόπτεται κατά τας ημέρας αδείας, του μαθητού εκτίοντος το υπόλοιπον της ποινής μετ’ αυτάς. 6.Αι ημέραι παραμονής του τιμωρημένου εις το θεραπευτήριον ή εις Νοσοκομείον προς θεραπείαν ή καθ’ ας ούτος κατόπιν ιατρικής γνωματεύσεως απαλλάσσεται της εκτίσεως ποινών, δεν καλύπτουσι το αναλογούν μέρος της ποινής. 7.Ο Υπουργός Εθνικής Αμύνης δύναται εις εξαιρετικάς περιπτώσεις (εθνικήν εορτήν, πέρας εκπαιδευτικής περιόδου κλπ΄.) να απαλλάξη τους τιμωρημένους μαθητάς της εκτίσεως του υπολοίπου των πειθαρχικών ποινών.    (Αντί των σελ. 275(α) και 276,01) Σελ. 275(β) Τεύχος 368-Σελ. 139 38.Γ.α.23 Σχολές Αεροπορίας   302 Άρθρ.5.-Από της δημοσιεύσεως της παρούσης αποφάσεως εις την Εφημερίδα της Κυβερνήσεως παύουσιν ισχύουσαι αι αντίστοιχοι διατάξεις των οργανισμών των Σχολών και Εκπαιδευτικών εν γένει Κέντρων της Β. Αεροπορίας, αι αφορώσαι τον πειθαρχικόν εν γένει έλεγχον των μαθητών αυτών.